1. **Izračun načrtovanih letnih prihodkov in odhodkov za enoto KO-RA**

**Upoštevani predpisi:**

Za področje socialnega varstva sta bila pri izračunih prihodkov oz. odhodkov upoštevana dva osnovna predpisa:

* Pravilnik o standardih in normativih socialnovarstvenih storitev (Uradni list RS, št. 45/10, 28/11, 104/11, 111/13, 102/15, 76/17, 54/19 in 81/19) – Pravilnik
* Pravilnik o metodologiji za oblikovanje cen socialno varstvenih storitev (Uradni list RS, št. 87/06, 127/06, 8/07, 51/08, 5/09 in 6/12) – Pravilnik
	+ Sklep o določitvi standarda povprečne plače ter stroškov in odhodkov storitev oskrbe institucionalnega varstva (UL RS št. 9/2020) - Sklep
	+ Rast elementov cen socialno varstvenih storitev za leto 2020 (UL RS št. 9/2020).

Za področje zdravstvenega varstva je bil pri izračunih prihodkov oz. odhodkov upoštevan:

* Splošni dogovor ZZZS za pogodbeno leto 2020, s katerim partnerji določijo program zdravstvenih storitev in izhodišča za njegovo izvajanje ter oblikovanje cen v Republiki Sloveniji za pogodbeno leto 2020 (v nadaljevanju Splošni dogovor za zdravstvo).

**Kapacitete in število storitev:**

Kot osnovno izhodišče za izračun skupnih prihodkov so načrtovane kapacitete po izdelanih projektih za enoto KO-RA. Predvidenih je 18 mest za kratkotrajne namestitve in 14 mest za dnevno varstvo. Skladno z navedenimi pravilniki je predvideno, da bodo storitve kratkotrajnih namestitev na letni ravni realizirane v višin 90 % od vseh kapacitet in za dnevno varstvo v višini 98%. S tem bi na letni ravni bilo izvedenih 5.913 dni storitev kratkotrajnih namestitev in 5.008 dni dnevnega varstva.

Za zdravstveno dejavnost bo skupno realiziranih 10.922 dni zdravstvene nege in 1.634 točk pri izvajanju ambulantne dejavnosti za uporabnike kratkotrajnih namestitev.

1. **Izračun prihodkov na letni ravni:**

Pri izračunu cen socialnovarstvenih storitev in zdravstvenih storitev je uporabljena predpisana metodologijo iz navedenih pravilnikov ter Splošni dogovor za zdravstvo. Izračun cen socialno varstvenih storitev temelji na predpisanih znanih kalkulativnih elementih (stroški materiala in storitev, stroški plač in drugi stroški v povezavi z delom in stroški amortizacije ter ostali stroški).

* Sklep o določitvi standarda povprečne plače ter stroškov in odhodkov storitev oskrbe institucionalnega varstva (UL RS št. 9/2020) - Sklep
* Rast elementov cen socialno varstvenih storitev za leto 2020 (UL RS št. 9/2020).

Cene storitev zdravstvene nege in ambulantnih storitev so bile določene v višini kot jih določa Splošni dogovor za zdravstvo za leto 2020.

Na osnovi števila storitev in določenih cen je izračunan skupni prihodek na letni ravni v skupni višin **489.188,45 EUR.** Od tega 328.502,04 EUR od storitev socialnega varstva in 160.686,41 EUR od storitev zdravstvene dejavnosti. Podrobnejša členitev prihodkov je razvidna v priloženi tabeli 1.

1. **Izračun stroškov na letni ravni**

Skupni stroški na letni ravni bodo predvidoma znašali **489.188,45 EUR.**

**Stroški plač in kadri:**

Najvišji strošek predstavlja strošek dela (72,9 %). Predvidoma bo celotni strošek dela na delavca mesečno znašal 1.650,00 EUR. Konkretna višina plač za posamezni profil zaposlenih bo določena skladno s predpisi o plačah za javni sektor in Kolektivno pogodbo z dejavnost zdravstva in socialnega varstva. Osnovno izhodišče je število zaposlenih izračunano na osnovi kadrovskih normativov po Pravilniku o standardih in normativih socialnovarstvenih storitev. Za enoto KO-RA je po navedenih normativih izračunano 18 zaposlenih in sicer 11 za področje socialnega varstva in 7 za področje zdravstva.

**Stroški amortizacije:**

Celotna obračunana amortizacija znaša 62.971,60 EUR in je izračunana na osnovi predpisanih amortizacijskih letnih stopenj - Pravilnik o načinu in stopnjah odpisa neopredmetenih sredstev in opredmetenih osnovnih sredstev (Uradni list RS, št. [45/05](http://www.uradni-list.si/1/objava.jsp?sop=2005-01-1836), [138/06](http://www.uradni-list.si/1/objava.jsp?sop=2006-01-5906), [120/07](http://www.uradni-list.si/1/objava.jsp?sop=2007-01-6093), [48/09](http://www.uradni-list.si/1/objava.jsp?sop=2009-01-2387), [112/09](http://www.uradni-list.si/1/objava.jsp?sop=2009-01-5089), [58/10](http://www.uradni-list.si/1/objava.jsp?sop=2010-01-3241), [108/13](http://www.uradni-list.si/1/objava.jsp?sop=2013-01-3958) in [100/15](http://www.uradni-list.si/1/objava.jsp?sop=2015-01-3963)). Osnova za obračun je ocenjena vrednosti objekta ter opreme. Letna vrednost amortizacije za objekt znaša 38.327,77 EUR in za opremo 24.543,84 EUR. Glede nato, da se bo investicija izgradnje financirala iz nepovratnih evropskih sredstev in sredstev proračuna RS, v ceno storitev ni zajet strošek amortizacije za objekt, ampak izključno samo amortizacija za opremo. Skladno z navedenim bo amortizacija objekta bremenila neposredno prejeta sredstva v upravljanju od lastnika in ne tekoče letne stroške poslovanja enote KO-RA.

**Materialni stroški in storitve** bodo v strukturnem deležu predstavljali 21,1 %. Težko je predvideti višino materialnih stroškov za dejavnost, ki je izključno vezana na kratkotrajne namestitve in dnevno varstvo. Predvidoma bodo ti stroški nižji, ker bo objekt energetsko varčen in nov, brez predvidenih večjih porab energentov in storitev vzdrževanja. Večji del materialnih stroškov predstavlja poraba hrane za uporabnike.

Za ostale stroške je predviden 1 % od vseh stroškov.

|  |
| --- |
| **PLANIRANI LETNI PRIHODKI IN ODHODKI ZA ENOTO KO-RA – Tabela 1** |
|  |  |  |  |  |  |
|   | **Vrsta prihodkov oziroma stroškov** | **%** | **Kratkotrajne namestitve 18 mest** | **Dnevno varstvo 14 mest** | **SKUPAJ v EUR KO-RA 32 mest** |
|   |  |  |  |  |  |
|  A) | **PRIHODKI** |  |  |  |  |
| I. | **Skupaj prihodki socialno varstvo** | **65,3%** | **209.040,98** | **119.461,07** | **328.502,04** |
| II. | **Skupaj prihodki zdravstvo** | **34,7%** | **111.259,42** | **49.426,99** | **160.686,41** |
|   |  |  |  |  |  |
| III. | **SKUPAJ PRIHODKI v EUR (I+II)** | **100,0%** | **320.300,40** | **168.888,06** | **489.188,45** |
|   |   |   |   |   |   |
|  B) | **ODHODKI** |   |   |   |   |
| a | Materialni stroški in storitve | 21,1% |   |   | 103.444,62 |
| b | Stroški amortizacije | 5,0% |   |   | 24.543,84 |
| c | Stroški plač | 72,9% |   |   | 356.400,00 |
| d | Ostali stroški | 1,0% |   |   | 4.800,00 |
| IV | **SAKUPAJ STROŠKI V EUR** (a+b+c+d) | **100,0%** |  |  | **489.188,45** |
|   |  |   |   |   |   |
|   | **POSLOVI IZID V EUR (III. - IV.)** |  |  |  | **0,00** |

**Poslovni izid:**

Enota KO-RA z izvajanjem dejavnosti javne služen ne bo ustvarjala presežka prihodkov ali presežka odhodkov. Ustvarjeni prihodki bodo pokrivali vse stroške izključno zaradi sinergijskih učinkov, ki bodo doseženi na osnovi racionalne organizacije dela v sklopu celotnega zavoda Koroškega doma starostnikov, ki že opravlja dejavnost v dveh enotah (v matični enoti v Dravogradu in poslovni enoti v Slovenj Gradcu).